Նիկոլայ Մուրավյով-Կարսկի

Նիկոլայ Մուրավյով (Կարսկի) (), ռուս հետևազորի գեներալ (1853 թվականից)։

Գործունեություն 
Մասնակցել է 1812 թվականի Հայրենական պատերազմին, ռուսական բանակի 1813-14 թվականների արտասահմանյան արշավանքներին։ Եղել է նախադեկաբրիստական խմբակների կազմակերպիչ, սակայն հետագայում հեռացել է դեկաբրիստներից։ Ծառայել է Կովկասում, մասնակցել ռուս-պարսկական, ռուս-թուրքական (1828-29) պատերազմներին։ Ռազմադիվանագիտական առաքելություններով եղել է Խիվայում և Բուխարայում (1819-20), Եգիպտոսում, Թուրքիայում (1832-33), նպաստել 1833 թվականի ռուս-թուրքական պայմանագրի կնքմանը։ Մուրավյովը կողմնակից էր ճորտությունից գյուղացիների ազատագրմանը, հովանավորել է աքսորյալ դեկաբրիստներին, որի, ինչպես նաև բանակում տիրող կարգը քննադատելու համար շնորհազրկվել է և ազատվել պաշտոնից։ Սակայն շուտով (1848) վերականգնվել է, 1854 թվականին նշանակվել Կովկասի փոխարքա և Առանձին Կովկասյան կորպուսի հրամանատար։ Ղրիմի պատերազմի ժամանակ (1853-56) գլխավորել է Կարսի բերդի պաշարումը և գրավումը (որի համար և ստացել է Կարսկի  անվանումը)։ 1856 թվականից՝ պաշտոնաթող, Պետական խորհրդի անդամ։

Ռուս գեներալներ
Ռուս զինվորականներ